П Р О Т О К О Л   № 17
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 08.09.2021 г.

Днес, 08.09.2021 г. /сряда/ от 12.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 
ЧЛЕНОВЕ:  Калина Чапкънова 
                      Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение вх. № ВСС-11982/10.08.2021 г. от Пламена Цветанова – заместник на главния прокурор при ВКП /за главен прокурор, съгласно заповед № РД-05-2831/09.08.2021 г. на главния прокурор/ относно кадрови промени в администрацията на Прокуратура на Република България – Окръжна прокуратура - Разград и Окръжна прокуратура – Плевен.

На основание чл. 30, ал. 5, т. 8 от ЗСВ, Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. РАЗКРИВА, на основание чл. 30, ал. 5, т. 8 от ЗСВ, 0,5 /половин/ щ.бр. за длъжност „съдебен деловодител“ в Окръжна прокуратура - Разград.

МОТИВИ: Към настоящия момент в щата на ОП-Разград са утвърдени 15 щ. бр. за магистрати и 20,5 щ. бр. за съдебни служители, което прави съотношение 1:1,36 – близо до средното за страната.
В служба „Деловодство“ към Следствения отдел са утвърдени 2,5 щ. бр. за съдебни деловодители, които обезпечават работата на 4 следователи, като от 30.08.2021 г. са назначени още 3 младши следователи. Тъй като броят на служителите в службата ще бъде недостатъчен за осигуряване дейността на магистратите, считаме предложението за увеличаване с половин щ. бр. за „съдебен деловодител“ за целесъобразно.

1.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „главен специалист – организационна дейност“ в Окръжна прокуратура - Плевен.
МОТИВИ: В щата на ОП-Плевен са утвърдени 28 щ. бр. за магистрати и 36 щ. бр. за съдебни служители, което прави съотношение 1:1,28 близо до средното за страната. 
В щата не е утвърдена длъжност, която да осъществява административното и организационното обслужване на административния ръководител, поради което не възразяваме да бъде разкрита нова длъжност „главен специалист – организационна дейност“, на която да бъде възложена координационната дейност, статистическата отчетност и дейността по комуникация с други прокуратури, органи и институции.

Увеличението на щатната численост на съдебните служители в ОП-Разград и ОП-Плевен ще бъде финансово обезпечено за сметка на утвърдения бюджет на ПРБ за 2021 г.

ВНАСЯ предложението в заседание на Прокурорската колегия на Висшия съдебен съвет, насрочено на 15.09.2021 г., за разглеждане и произнасяне. 

2. ОТНОСНО: Проект на нови Вътрешни правила за организацията на документооборота и деловодната дейност в АВСС, за запознаване и становище. /изх. № ВСС-11327/21.07.2021 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Не съгласува проекта на нови Вътрешни правила за oрганизацията на документооборота и деловодната дейност в АВСС.
2.2. Връща на главния секретар на ВСС предложение за допълване на проекта на Вътрешни правила във връзка с образуване на входяща и изходяща поща. 
ВСС е контрагент по европейски проекти, по които са определени служители в екипите за организация и управление, като една от основните им задачи е своевременно да получават и подготвят документи, свързани с изпълнението на дейностите по проектите. В предложения проект на Вътрешни правила по никакъв начин не е разгледан въпроса, свързан с възможността всички входящи документи адресирани до съдебни служители на АВСС, в качеството им на членове на екипите по проекти да се насочват своевременно към тях без да се спазва разписания ред за вътрешно движение на документооборота. В редица случаи се получава много голяма времева разлика (с дни) от входиране в деловодството на документ до съдебен служител на АВСС, в качеството му на член на екип по проект, до действителното получаване на документа от служителя, което е предпоставка за липса на важна информация, която може да окаже влияние върху изпълнението на проекта. 
При изготвянето на изходящи документи, свързани с изпълнението на проект, следва съдебни служители на АВСС, в качеството им на членове на екипите по проекти, да имат възможност самостоятелно да водят кореспонденция с външни за АВСС институции/организации, в случай че това тяхно право е дадено в Заповедта/договора/решението, с което са определени за членове на екип по даден проект. 
2.3. Решението да се предостави на Главния секретар на Висшия съдебен съвет.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА